Gnėjus Kalpurnijus Pizonas

Gnėjus Kalpurnijus Pizonas (; 44 ar 43 m. pr. m. e. – 20 m.) – Romos valstybės veikėjas, 7 m. pr. m. e. konsulas, Ispanijos vietininkas ir Afrikos prokonsulas.

Buvo vedęs Munaciją Planciną. Su ja susilaukė dviejų sūnų: Marko Pizono ir Gnėjaus Pizono.

17 m. Tiberijaus paskirtas Sirijos legatu. Tenai dėl netvarkos kėlimo, ištvirkavimų skatinimo tarp kareivių buvo pramintas „Legionų tėvu“. Atviras Germaniko priešas. Manoma, jog Tiberijus apgalvotai išsiuntė Pizoną kenkti Germanikui. 20 m. apkaltintas Germaniko nunuodijimu. Nusižudė arba buvo nužudytas Tiberijaus paliepimu neprasidėjus teismui.

Tacito apibūdinamas kaip ūmus, nepaklusnus, pasipūtęs vyrasTacitas, Publijus Kornelijus. Analai. Vilnius, 2005. II, 43. Psl. 82.. Seneka mini nevaldomą pyktį ir žiaurumąSeneka, Lucijus Anėjus. Apie pyktį. Vilnius, 2010. I, 18. Psl. 23-24..

 Nuorodos 

Kategorija:Romos konsulai I a. pr. m. e.